b'\n_START_ARTICLE_\nLleterola\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nOrigin\xc3\xa0ria de l\'\xc3\xa0rea del Mediterrani, es va estendre a tota Europa i parts d\'\xc3\x80sia durant el neol\xc3\xadtic. _NEWLINE_La lleterola \xc3\xa9s una planta segetal, comuna als camps abandonats. Sovint es troba als horts i camps de conreu, on \xc3\xa9s considerada una mala herba, d\'ac\xc3\xad v\xc3\xa9 el nom de "lleterola d\'hort".\n_START_SECTION_\nDescripci\xc3\xb3\n_START_PARAGRAPH_\n\xc3\x89s una planta herb\xc3\xa0cia anual i ter\xc3\xb2fita que creix fins a una al\xc3\xa7ada d\'entre 15 i 40\xc2\xa0cm. Les fulles s\xc3\xb3n de forma oval i regular amb marges finament dentats. La tija creix de forma erecta i vertical i duu poques fulles. Termina amb una corona regular formada per cinc tiges on hi ha les infloresc\xc3\xa8ncies o ciatis. Aquesta planta se sembla molt a la lleteresa serrada, pero essent m\xc3\xa9s petita, se la coneix sovint amb el nom de "lleterola"._NEWLINE_A l\'estiu aquesta planta t\xc3\xa9 la particularitat de conservar un color verd groguenc viu malgrat la sequera. Destaca en els erms i prats assolejats on creix per la seva coloraci\xc3\xb3 verda fresca, comparada amb altres plantes o herbes de tons grisencs o ja seques. _NEWLINE_El fruit de la lleterola \xc3\xa9s una c\xc3\xa0psula esf\xc3\xa8rica de 3\xc2\xa0mm de di\xc3\xa0metre que cont\xc3\xa9 les llavors.\n_START_SECTION_\nUsos medicinals i toxicitat\n_START_PARAGRAPH_\nCom altres esp\xc3\xa8cie similars del g\xc3\xa8nere euf\xc3\xb2rbia la lleterola produeix una resina blanca verinosa, coneguda vulgarment com a "llet" que l\'hi ha valgut el seu nom en catal\xc3\xa0. Aquest l\xc3\xadquid es coneix amb el nom d\'euforbi i cont\xc3\xa9 l\'alcaloide euforbina que \xc3\xa9s altament t\xc3\xb2xic i pot irritar la pell i els ulls severament._NEWLINE_Aquesta "llet" tenia aplicacions en l\'antiga medicina casolana contre les berrugues i dur\xc3\xadcies aplicada directament amb cura. _NEWLINE_Tamb\xc3\xa9 es feia servir la pols de les llavors i arrels com a laxant. Actualment els ingredients actius de la resina d\'aquesta planta s\'extraeixen per la ind\xc3\xbastria farmac\xc3\xa8utica.'